RESOLUCIÓN do 5 de decembro de 2011 pola que se adxudican as subvencións para o apoio ao financiamento de proxectos individuais e colaborativos de innovación tecnolóxica - proxectos CIT (procedemento IN841C).
Consellería de Economía e Industria — III. Outras disposicións — 12/12/2011

Mediante a Orde da Consellería de Economía e Industria do 20 de xullo de 2011 (DOG n.º 143, do 27 de xullo), convocáronse as subvencións para o ano 2011 para o apoio ao crecemento empresarial mediante o fomento da investigación e a innovación empresarial no ámbito da Comunidade Autónoma de Galicia. O anexo III da citada orde contén as bases reguladoras para a concesión, en réxime de concorrencia competitiva, das subvencións para o apoio ao financiamento de proxectos individuais e colaborativos de innovación tecnolóxica-proxectos CIT (procedemento IN841C).
No
Diario Oficial de Galicia
n.º 227, do 28 de novembro de 2011, publicouse a Orde do 23 de novembro de 2011 pola que se modifican o artigo 6 dos anexos I e II e o artigo 7 do anexo III da orde de convocatoria.
En virtude do anterior, de acordo co establecido nas bases da citada orde de convocatoria, atendendo ás dispoñibilidades de crédito e ás propostas elaboradas pola comisión de valoración prevista no artigo 11 da orde de convocatoria, esta consellería
Primeiro. Concederlles as subvencións para a realización de proxectos individuais e colaborativos de innovación tecnolóxica-proxectos CIT (procedemento IN841C) aos beneficiarios que se relacionan no anexo I desta resolución, nas contías que se sinalan, que supoñen uns totais de 554.991,69 euros para o ano 2011, 1.954.883,41 euros para o ano 2012, e de 2.378.444,39 euros para o ano 2013. Aquelas subvencións para as que se recolle «Si» na columna Feder están cofinanciadas con fondos Feder. O pagamento das axudas está supeditado á aprobación desta orde por parte da Comisión Europea.
Segundo. Denegarlles as subvencións para a realización de proxectos individuais e os colaborativos de innovación tecnolóxica-proxectos CIT aos solicitantes que se relacionan no anexo II desta resolución, por non ser consideradas subvencionables as súas solicitudes pola comisión de valoración.
Terceiro. Desestimar expresamente o resto das solicitudes presentadas ao abeiro da Orde da Consellería de Economía e Industria do 20 de xullo de 2011 (DOG n.º 143, do 27 de xullo), dentro do procedemento IN841C.
Cuarto. De acordo co establecido na Orde do 23 de novembro de 2011 (DOG n.º 227, do 28 de novembro) pola que se modifican o artigo 6 dos anexos I e II e o artigo 7 do anexo III da orde de convocatoria, para poder percibir as subvencións, os beneficiarios deberán presentar, na data límite do 31 de decembro de 2011, a documentación indicada no artigo 20 da Orde do 20 de xullo de 2011 (DOG n.º 143, do 27 de xullo) así como no artigo 7 do anexo III da citada orde de convocatoria.
Quinto. A Dirección Xeral de Investigación, Desenvolvemento e Innovación da Consellería de Economía e Industria adoptará as medidas necesarias para a instrución dos correspondentes expedientes de gasto.
Sexto. A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Sétimo. Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Economía e Industria no prazo dun mes, contado a partir do día seguinte ao da publicación desta resolución no
Diario Oficial de Galicia
, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación desta resolución no
Diario Oficial de Galicia.
Disposición derradeira.
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 5 de decembro de 2011.